U-I-13/15
Natisni
Opravilna št.:
U-I-13/15
Datum odločitve:
4. 3. 2015
Objavljeno:
Neobjavljeno | 13. 3. 2015
ECLI:
ECLI:SI:USRS:2015:U.I.13.15
Akt:
Zakon o socialno varstvenih prejemkih (Uradni list RS, št. 61/10, 40/11, 14/13 in 99/13) (ZSVarPre), 16., 20., 21., 22., 23. in 30. čl.

Zakon o ugotavljanju katastrskega dohodka (Uradni list RS, št. 9/11, 47/12, 55/13 in 41/14) (ZUKD-1), 11., 12., 14. in 15. čl.

Pravilnik o evidenci dejanske rabe kmetijskih in gozdnih zemljišč (Uradni list RS, št. 122/08, 4/10 in 110/10), 3., 6., 8. in 11. čl.
Izrek:
Pobuda za začetek postopka za oceno ustavnosti 16., 20., 21., 22., 23. in 30. člena Zakona o socialno varstvenih prejemkih (Uradni list RS, št. 61/10, 40/11, 14/13 in 99/13) ter 11., 12., 14. in 15. člena Zakona o ugotavljanju katastrskega dohodka (Uradni list RS, št. 9/11, 47/12, 55/13 in 41/14) ter za oceno ustavnosti in zakonitosti 3., 6., 8. in 11. člena Pravilnika o evidenci dejanske rabe kmetijskih in gozdnih zemljišč (Uradni list RS, št. 122/08, 4/10 in 110/10)
se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon, podzakonski akt
Vlagatelj:
Andrej Škrabec, Leskovec pri Krškem
Datum vloge:
2. 2. 2015
Vrsta odločitve:
sklep
Vrsta rešitve:
zavrženje
Dokument:
US30607
Dokument v PDF obliki:
U-I-13-15.pdf
140 KB
Prenesite datoteko
U-I-13/15-5
4. 3. 2015
SKLEP
Ustavno sodišče je v postopku za preizkus pobude
Andreja Škrabca, Leskovec pri Krškem
,
na seji 4. marca 2015
sklenilo:
Pobuda za začetek postopka za oceno ustavnosti 16., 20., 21., 22., 23. in 30. člena Zakona o socialno varstvenih prejemkih (Uradni list RS, št. 61/10, 40/11, 14/13 in 99/13) ter 11., 12., 14. in 15. člena Zakona o ugotavljanju katastrskega dohodka (Uradni list RS, št. 9/11, 47/12, 55/13 in 41/14) ter za oceno ustavnosti in zakonitosti 3., 6., 8. in 11. člena Pravilnika o evidenci dejanske rabe kmetijskih in gozdnih zemljišč (Uradni list RS, št. 122/08, 4/10 in 110/10)
se zavrže.
OBRAZLOŽITEV
1. Pobudnik izpodbija v izreku tega sklepa navedene določbe Zakona o socialno varstvenih prejemkih (v nadaljevanju ZSVarPre), Zakona o ugotavljanju katastrskega dohodka (v nadaljevanju ZUKD-1) ter Pravilnika o evidenci dejanske rabe kmetijskih in gozdnih zemljišč (v nadaljevanju Pravilnik). Zatrjuje, da so v neskladju z 2., 5., 14., 22., 23., 25., 33., 34. in 50. členom Ustave ter 1. členom Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP). Predlaga, naj Ustavno sodišče zadevo obravnava prednostno, zadrži izvrševanje izpodbijanih določb ter jih razveljavi.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijane določbe ZSVarPre, ZUKD-1 in Pravilnika ne učinkujejo neposredno. Na podlagi izpodbijanih določb je bila namreč izdana odločba Centra za socialno delo Krško št. 1231-5275/2014/1 z dne 26. 11. 2014, ki je priložena pobudi. Pobudnik bi moral napačno ugotovljeni dohodek iz osnovne kmetijske in osnovne gozdarske dejavnosti, ki se je upošteval pri ugotavljanju pobudnikovega materialnega položaja, uveljavljati v pritožbi na ministrstvo, pristojno za socialne zadeve, nato pa v socialnem sporu pred pristojnim socialnim sodiščem (prvi in tretji odstavek 38. člena Zakona o uveljavljanju pravic iz javnih sredstev, Uradni list RS, št. 62/10, 40/11, 14/13 in 99/13 – ZUPJS). V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnik ne izkazuje pravnega interesa za začetek postopka za oceno ustavnosti in zakonitosti izpodbijanih določb. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10
in 56/11
) v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik